### VAGYONKEZELÉSI szerződés

amely létrejött

a Szombathely Megyei Jogú Város Önkormányzata

székhelye: 9700 Szombathely, Kossuth Lajos u. 1-3.

képviseli: Dr. Puskás Tivadar polgármester

törzsszáma: 733656

adóigazgatási azonosító száma: 15733658-2-18

bankszámlaszáma: 10918001 – 00000003 - 25300036

statisztikai számjele: 15733658 – 8411 - 321 - 18

mint átadó (a továbbiakban: Önkormányzat),

a fenntartó Nemzetgazdasági Minisztérium nevében és képviseletében eljáró Nemzeti Szakképzési és Felnőttképzési Hivatal

székhelye: 1085 Budapest, Baross u. 52.

képviseli: Palotás József főigazgatói jogkörben eljáró főigazgató-helyettes

adószáma: 15830731-2-42

statisztikai számjele: 15830731-8412-312-01

mint Ellenjegyző,

a Szombathelyi Műszaki Szakképzési Centrum

székhelye: 9700 Szombathely,Akacs M. u. 8-10.

képviseli: Szentgyörgyvári Róbert főigazgató

adóigazgatási azonosító száma: 15832207-2-18

számlaszáma: 10047004-00335591-00000000

ÁHT azonosítója: 354795

statisztikai számjele: 15832207-8532-312-18

mint átvevő (a továbbiakban: Centrum)

(a továbbiakban együtt: **Felek**) között alulírott helyen és napon a következő feltételekkel:

**ELŐZMÉNYEK**

A Klebelsberg Intézményfenntartó Központ (a továbbiakban: KLIK) fenntartásában működő egyes szakképző intézmények átadásáról, valamint egyes kormányrendeleteknek a szakképzés intézményrendszerének átalakításával összefüggő módosításáról szóló 146/2015. (VI. 12.) Korm. rendelet (a továbbiakban: Rendelet) alapján a köznevelési feladatok hatékonyabb ellátása céljából – a KLIK-ből a Rendelet szabályai értelmében kivált köznevelési intézményekből – szakképzési centrumok jöttek létre.

A nemzeti köznevelésről szóló 2011. évi CXC. törvény (a továbbiakban: Nkt.) 74.§ (1) bekezdése alapján „az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról”. A Rendelet 1. § értelmében a KLIK-ből kiválással érintett köznevelési intézményből a szakképzésért és felnőttképzésért felelős miniszter a költségvetési szerv alapítására vonatkozó szabályok szerint szakképzési centrumokat alapított. A közfeladat átvételére 2015. július 1-jével került sor. Az átalakítás tekintetében a KLIK jogutódja a szakképzési centrum.

Az Nkt. 76. § (5) bekezdés a) pontja, alapján az Önkormányzat tulajdonában levő, az intézmény(ek) feladatainak ellátását szolgáló ingatlan és ingó vagyonra vonatkozóan ingyenes vagyonkezelői jog illeti meg a szakképzési centrum fenntartóját.

A szakképzésről szóló 2011. évi CLXXXVII. törvény (a továbbiakban: Sztv.) 92/B. § (4) bekezdése értelmében a szakképzési centrumok által 2015. július 1-jével átvenni rendelt közfeladatok ellátását szolgáló ingatlan és ingó vagyon - ideértve a tan- és egyéb eszközöket, felszereléseket - az átvevő szakképzési centrum ingyenes vagyonkezelésébe kerül a közfeladat átvételének időpontjától a közfeladat szakképzési centrum részéről történő ellátásának az adott ingatlanban történő megszűnésének időpontjáig.

Az Sztv. 92/B. § (5) bekezdése alapján az ingatlan-vagyonkezelés részletes szabályairól, továbbá a térségi integrált szakképző központ feladatellátását biztosító ingóvagyon átadás-átvételéről 2015. január 1-jei állapot szerint a szakképzési centrum és az ingatlan, illetve ingó vagyon tulajdonosa legkésőbb 2015. október 31-ig megállapodást kell, hogy kössön.

A fentiekre tekintettel a Felek a jelen szerződéssel a Vagyonkezelői jog gyakorlásának szabályait az alábbiak szerint állapítják meg.

**A szerződés tárgya**

1. Az Önkormányzat vagyonkezelésbe adja, a Centrum vagyonkezelésbe veszi az 1. számú mellékletben részletezett alábbi ingatlanokat:

* Szombathelyi Műszaki Szakképzési Centrum Hefele Menyhért Építő- és Faipari Szakképző Iskolája, 6655 hr.számú ingatlan, 9700 Szombathely, Szent Márton utca 77. számú telephelyét; 7933/8 hr.számú ingatlan, 9700 Szombathely, Pálya utca 4. számú telephelyét; 7945/1 hr.számú ingatlan, 9700 Szombathely, Sági út 3/a. számú telephelyét
* Szombathelyi Műszaki Szakképzési Centrum Puskás Tivadar Fém- és Villamosipari Szakképző Iskolája és Kollégiuma, hrsz.:6033/1, 9700 Szombathely, Petőfi Sándor utca 1. számú telephelyét; hrsz.:5941/3, 9700 Szombathely, Ady Endre tér 2. számú telephelyét
* Szombathelyi Műszaki Szakképzési Centrum Gépipari és Informatikai Műszaki Szakközépiskolája, hrsz.:3646, 9700 Szombathely, Rohonci út 1. számú telephelyét
* Szombathelyi Műszaki Szakképzési Centrum Savaria Közlekedési Szakképző Iskolája és Kollégiuma hrsz.:2702/1, 9700 Szombathely, Hadnagy utca 1. számú telephelyét
* a Centrum székhelyéül, valamint a Szombathelyi Műszaki Szakképzési Centrum Puskás Tivadar Fém- és Villamosipari Szakképző Iskolája és Kollégiuma tanműhelyeként szolgáló, 9700 Szombathely Akacs M. u. 8-10. szám alatti, hrsz.:6033/2 ingatlant. (TISZK-kel érintett ingatlan)

az előzőekben felsorolt feladatellátási helyek leltár szerinti ingó vagyonát a HEFOP, TIOP, TÁMOP és szakképzési hozzájárulás terhére beszerzett szakképzési feladatellátást szolgáló eszközökkel együtt, amelyet a 2. számú melléklet tartalmaz.

1. Felek rögzítik, hogy az intézmények épületében található főző és tálalókonyhák nem kerülnek a Centrum vagyonkezelésébe tekintettel arra, hogy az Önkormányzat a gyermek és diákétkeztetés biztosítása céljából a közbeszerzési eljárás során nyertes vállalkozás részére a konyhákat üzemeltetésre átadta.

Felek rögzítik, hogy a Szombathelyi Műszaki Szakképzési Centrum Puskás Tivadar Fém- és Villamosipari Szakképző Iskolája és Kollégiuma Szombathely, Petőfi S. u. 1. szám alatti ingatlanában található főzőkonyha valamennyi közüzemi és egyéb szolgáltatására vonatkozóan az étkeztetést biztosító Vállalkozó közvetlenül  köt szerződést.

Felek rögzítik továbbá, hogy a Szombathelyi Műszaki Szakképzési Centrum Savaria Közlekedési Szakképző Iskolája és Kollégiuma Szombathely, Hadnagy u. 1. alatti ingatlanában található konyha közüzemi költségeit az étkeztetést biztosító Szolgáltató átalány díj formájában téríti meg a Szakképző Centrum részére. Az étkeztetéshez kapcsolódó egyéb szolgáltatások vonatkozóan a Vállalkozó közvetlenül köt szerződést.

1. Felek rögzítik, hogy a szombathelyi hrsz.:6655 ingatlannak a kerítéssel leválasztott, Nádasdy u. 4. szám alá tartozó 396 m2 nagyságú területrésze ugyancsak nem kerül a Centrum vagyonkezelésébe, tekintettel arra, hogy a területrészt az Önkormányzat a Szombathelyi Egészségügyi és Kulturális GESZ vagyonkezelésébe adta.
2. A Centrum az ingatlanra vonatkozó vagyonkezelői jogát az ingatlan-nyilvántartásba bejegyezteti. Az Önkormányzat jelen szerződés aláírásával feltétlen és visszavonhatatlan hozzájárulását adja ahhoz, hogy az 1. pontban megjelölt ingatlanokra a Centrum vagyonkezelői joga bejegyzésre kerüljön. Az Önkormányzat jelen megállapodás aláírásával meghatalmazza a Centrumot, hogy az ingatlan-nyilvántartási bejegyzéssel, illetve a 9700 Szombathely, Akacs Mihály u. 8-10. szám alatti ingatlan vonatkozásában a törléssel kapcsolatos eljárásban teljes jogkörrel képviselje az illetékes Földhivatal előtt. Az ingatlan-nyilvántartásba történő bejegyzéssel, törléssel összefüggő valamennyi költség a Centrumot terheli.

**Felek Jogai és kötelezettségei**

1. A Centrum vagyonkezelésében levő ingatlant a Pedagógiai Programban, az intézmény(ek) szervezeti és működési szabályzatában, házirendjében meghatározott feladatok ellátásának zavarása nélkül, az ott meghatározott tanítási időn kívül, az Önkormányzat – a Centrummal legalább 15 nappal korábban történt megállapodást követően – önkormányzati, egyéb helyi közösségi, kulturális rendezvények lebonyolítása céljából térítésmentesen használhatja. A Centrum vagyonkezelésében levő, 9700 Szombathely, Akacs Mihály u. 8-10. szám alatti ingatlan meghatározott részét Centrum és a tagiskolák Pedagógiai Programjában, szervezeti és működési szabályzatában, házirendjében meghatározott feladatok ellátásának zavarása nélkül, az ott meghatározott tanítási időn kívül az Önkormányzat kizárólagos tulajdonában lévő Szombathelyi Képző Központ Közhasznú Nonprofit Kft. a Centrummal kötött külön megállapodás alapján használhatja. A Centrum kötelezettséget vállal arra, hogy külön megállapodás alapján biztosítja a Szombathelyi Képző Központ Közhasznú Nonprofit Kft. jelen megállapodás aláírásakor a 9700 Szombathely, Akacs Mihály u. 8-10. szám alatti ingatlan használatával, bérletével  kapcsolatos jogviszonyokban vállalt kötelezettségeinek teljesítését, a jogosítványok gyakorlását.
2. A Centrum biztosítja, hogy az Önkormányzat az önkormányzati, helyi közösségi, kulturális célú hirdetményeit az ingatlanban a közösen meghatározott helyen és módon, a Centrum által meghatározott időtartamban kifüggesztheti.
3. A Centrumot a vagyonkezelésében levő vagyonnal kapcsolatban megilletik a tulajdonos jogai, és terhelik a tulajdonos kötelezettségei – ideértve a számvitelről szóló törvény szerinti könyvvezetési és beszámoló-készítési kötelezettséget is – azzal, hogy
4. a vagyont nem idegenítheti el, valamint - jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével - nem terhelheti meg,
5. a vagyont biztosítékul nem adhatja,
6. a vagyonon osztott tulajdont nem létesíthet,
7. a vagyonkezelői jogot harmadik személyre nem ruházhatja át és nem terhelheti meg, valamint
8. polgári jogi igényt megalapító, polgári jogi igényt eldöntő tulajdonosi hozzájárulást a vagyonkezelésében lévő vagyonra vonatkozóan hatósági és bírósági eljárásban sem adhat, kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz történő hozzájárulást.
9. A Centrum a vagyonkezelésében levő és a közös használatra szolgáló vagyont, a központi berendezésekkel és felszerelésekkel együtt rendeltetésszerűen, a vagyonkezelési szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal mások jogainak és törvényes érdekeinek sérelme nélkül jogosult birtokolni, használni, szedni hasznait.
10. Amennyiben a Centrum a vagyonkezelésében levő vagyon hasznosítását másnak átengedi, a használó magatartásáért, mint sajátjáért felel.
11. A Centrum viseli a vagyonkezelésében levő vagyonnal összefüggő költségeket, közterheket, díjakat, gondoskodik a vagyonvédelemről és 2015. július 1. napjától - a Szombathely, Akacs M. u. 8-10. szám alatti ingatlan tekintetében 2016. március 1. napjától - az intézmények teljes körű vagyon – és felelősségbiztosításáról.
12. A Centrum felelős az ingatlannal kapcsolatban, a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.
13. A Centrum köteles teljesíteni a vagyonkezelésében levő vagyonnal kapcsolatban a jogszabályban, illetve a vagyonkezelési szerződésben előírt nyilvántartási, adatszolgáltatási, és elszámolási kötelezettséget. Köteles minden év január 31. napjáig a megelőző év vagyonnyilvántartás zárását az Önkormányzati ingatlan vagyon kataszter nyilvántartás felé írásban bejelenteni.
14. A vagyonkezelésbe adott vagyont, annak értékét és változásait a Centrum nyilvántartja.

A Centrum az Önkormányzat vagyonkimutatásához minden január 31-ig megküldi az Önkormányzat részére:

* a vagyonkezelésbe adott vagyon bruttó érték változásait és elszámolt értékcsökkenését intézményenként és eszközcsoportonként részletezve,
* a mindenkor hatályos jogszabályok szerint elkészített és hitelesített leltárt,
* szöveges értékelő jelentést a vagyont érintő változásokról.

1. Az érték nyilvántartásától el lehet tekinteni, ha az adott vagyontárgy értéke természeténél, jellegénél fogva nem állapítható meg. A nyilvántartásnak tartalmaznia kell a vagyon elsődleges rendeltetése szerinti közfeladat megjelölését is. A nyilvántartási adatok - a minősített adat védelméről szóló törvény szerinti minősített adat kivételével - nyilvánosak.
2. A Centrum a kezelésében lévő vagyont érintő lényeges változásokat, a változás bekövetkezésétől számított 5 napon belül köteles írásban jelenteni az Önkormányzatnak.
3. A Centrum köteles az Önkormányzatot haladéktalanul értesíteni az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról, ha őt jogai gyakorlásában harmadik személy akadályozza.
4. A Centrum köteles tűrni, hogy az Önkormányzat a veszély elhárítására, a kár következményeinek megszüntetésére a szükséges intézkedéseket megtegye.
5. Az értesítés elmaradása vagy késedelme miatt bekövetkezett kárt, illetve költségnövekedést a Centrum köteles viselni.
6. A Centrum felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése a Centrum kötelezettsége függetlenül attól, hogy a bekövetkezett hiba, illetve kár alkalmazottjai, ügyfelei, az intézmény tanulói vagy az érdekkörében eljáró személy magatartására vezethető vissza. Nem terheli a kártérítési kötelezettség, ha bizonyítja, hogy úgy járt el, ahogy adott helyzetben a közvagyon használójától elvárható magatartása nem volt felróható.
7. Az Önkormányzat a Centrumtól követelheti a vagyonkezelésbe adott vagyonrendeltetés-, illetve szerződésellenes használatának megszüntetését. Ha a Centrum a rendeltetés-, illetve szerződésellenes használatot – az Önkormányzat felhívása ellenére – tovább folytatja, az Önkormányzat kártérítést követelhet.
8. A Centrum gondoskodik a vagyonkezelésében levő vagyon értékének, állagának megóvásáról, karbantartásáról, a szükséges felújítások, pótlások, cserék kivitelezési munkálatainak elvégzéséről, elvégeztetéséről így az ingatlanban levő központi berendezések, az ezekhez csatlakozó vezetékrendszerek munkaképes állapotának biztosításáról, az átvételkori állapotnak megfelelő szinten tartásáról.
9. A Centrum a saját költségén az Önkormányzat előzetes írásbeli engedélye alapján jogosult
10. a vagyonkezelésében levő ingatlant átalakítani, illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó műveletet,
11. az elszámolt értékcsökkentést meghaladó, annak értékét növelő beruházást, felújítást végezni.

Szerződő felek rögzítik, hogy az Önkormányzat a Szombathely, Akacs M. u. 8-10. számú ingatlan felújítása vonatkozásában engedélyes tervdokumentációval rendelkezik, amelynek 1 példányát jelen szerződés aláírásáig a Centrum rendelkezésére bocsátja. A Centrum lehetőségeihez képest megvizsgálja a tervekben foglaltak megvalósítását, és amennyiben a felújításhoz szükséges anyagi forrás a rendelkezésére áll, úgy az abban foglaltak megvalósításáról gondoskodik.

1. A beruházás, felújítás értékét a Centrumnak bizonylatokkal kell igazolnia és azokról évente írásban be kell számolnia az Önkormányzatnak. A Centrum az elvégzett felújítás, átalakítás, beruházás költségeinek megtérítésére sem a szerződés érvényességének ideje alatt, sem pedig annak megszűnését követően az Önkormányzattal szemben igényt nem támaszthat.
2. A Centrum az ingatlanban riasztórendszert, telefonos és számítógépes hálózatot építhet ki emeletek összekötésével együtt. Erről előzetesen köteles az Önkormányzatot írásban tájékoztatni. A Centrum az ebből fakadó költségeinek megtérítésére sem a szerződés érvényességének ideje alatt, sem pedig annak megszűnését követően az Önkormányzattal szemben igényt nem támaszthat.
3. A Centrum jogosult az ingatlant saját berendezéseivel ellátni, a szerződés megszűnése esetén köteles azonban az eredeti állapotot saját költségén helyreállítani.
4. Az Önkormányzat az ingatlanban lévő, a Centrum tulajdonát képező vagyontárgyakért felelősséget nem vállal.
5. A Centrum az Önkormányzat által a vagyonkezelésébe adott, a köznevelési feladat ellátáshoz véglegesen feleslegessé vált vagyont – ide nem értve a rendeltetésszerű használat mellett elhasználódott vagy elavult eszközöket – 20 napon belül köteles az Önkormányzat részére visszaadni, aki köteles azt visszavenni. A Centrum a vagyont rendeltetésszerű használatra alkalmas állapotban köteles visszaadni a szerződés megszűnésekor az Önkormányzatnak.

Az elhasználódott eszközök selejtezéséről a Centrum előzetesen köteles az önkormányzattal egyeztetni. A selejtezést az önkormányzat - a vagyonrendeletében meghatározott értékhatárok, és a Selejtezési szabályzat alapján - engedélyezi, és a selejtezési jegyzőkönyvet felveszi.

1. Tulajdonosi ellenőrzés

Az Önkormányzat, mint tulajdonos a nevelő-oktató munka, illetve a Centrum működésének zavarása nélkül, előzetes értesítés alapján ellenőrizheti a vagyonkezelésbe adott önkormányzati vagyonnal való gazdálkodást, a vagyon rendeltetésszerű használatát.

Az ellenőrzés során az Önkormányzat képviselője jogosult

a) a Centrum kezelésében álló ingatlan területére, illetve a Centrum által használt irodai és egyéb célú helyiségeibe belépni és ott tartózkodni a Centrum képviselőjének jelenjétében,

b) az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba – a külön jogszabályokban meghatározott adat- és titokvédelmi előírások betartásával – betekinteni,

c) a Centrum arra felhatalmazott alkalmazottjától írásban vagy szóban felvilágosítást, információt kérni,

d) az átadott ingó vagyontárgyak meglétét és állagát ellenőrizni.

Az Önkormányzat az ellenőrzés megállapításairól értesíti a Centrumot, továbbá, amennyiben megállapításai annak hatáskörét érintik, az Állami Számvevőszéket is.

**Működési költségek viselésének szabályai**

1. Felek rögzítik, hogy Szombathely Megyei Jogú Város Önkormányzata tulajdonában lévő, 9700 Szombathely, Akacs Mihály u. 8-10. szám alatti ingatlanban működik az Önkormányzat tulajdonában lévő Szombathelyi Képző Központ Közhasznú Nonprofit Kft. Felek rögzítik, hogy az ingatlan jelen szerződés 3. számú melléklete szerinti helyiségei a Kft. használatában maradnak külön megállapodásban foglaltak alapján. Felek rögzítik továbbá, hogy a Kft. a használatában lévő ingatlanrészre tekintettel az épület közüzemi költségeinek 5 %-át (víz, távhő, villamos-energia, hulladékszállítás, épületbiztosítás), illetve amennyiben a használatán kívüli egyéb ingatlanrészt is használ előzetes megállapodás alapján annak használatarányos költségét havonta utólag, a Centrum által írásban megküldött, számlákkal igazolt kimutatás alapján, azok beérkezését követő 30 banki napon belül átutalással fizeti meg a Centrum 10047004-00335591-00000000 számú számlájára.

A fizetés késedelme esetén, a fizetési határnaptól a Centrumot a Polgári Törvénykönyvről szóló 2013. évi V. törvény (a továbbiakban: Ptk.) szerinti késedelmi kamat illeti meg. Felek megállapodnak abban, hogy a Kft. a használt ingatlanrész takarításáról önmaga gondoskodik.

**A szerződés megszűnése**

1. A szerződést Felek 2015. július 1-jétől – a Szombathely, Akacs M. u. 8-10. szám alatti ingatlan tekintetében 2016. március 1. napjától - határozatlan időtartamra kötik. A szerződés megszűnik, ha az állami köznevelési feladat ellátása a körülírt valamennyi, jelen szerződés alapján vagyonkezelésbe adott ingatlanban megszűnik.
2. A Centrum a vagyonkezelői joga megszűnése esetén, a megszűnése napjától számított 20 napon belül köteles az ingatlant kiüríteni és azt, valamint a jelen megállapodás alapján vagyonkezelésbe adott, a szerződés megszűnése időpontjában meglévő ingóságokat rendeltetésszerű használatra alkalmas állapotban az Önkormányzat részére visszaadni.
3. Amennyiben a Centrum az ingatlant az előírt határidőig nem hagyja el, az Önkormányzat jogosult a helyiségeket birtokba venni, a Centrumnak a helyiségekben található ingóságairól két tanúval hitelesített leltárt készíteni, és a Centrumot az ingóságok 8 napon belüli elszállítására írásban felszólítani.
4. Amennyiben a Centrum az írásbeli felszólítását követő 8 napon belül nem szállítja el ingóságait, az Önkormányzat jogosult a Centrumnak az ingatlanban lévő vagyontárgyait a Centrum költségén elszállíttatni, és megfelelő helyen történő raktározásáról a Centrum költségén gondoskodni.
5. A szerződés megszűnése esetén a Centrum cserehelyiségre igényt nem tarthat.
6. A szerződés megszűnése esetén a vagyonkezelői jognak az ingatlan-nyilvántartásból való törléséről a Centrum köteles gondoskodni.

**Egyéb rendelkezések**

1. A szerződést a Felek egyetértésük esetén írásban jogosultak módosítani vagy kiegészíteni.
2. Kapcsolattartók kijelölése: Felek a működtetési feladatok, illetve a használat Önkormányzat által történő ellenőrzése során kapcsolattartóként az alábbi személyeket jelölik meg:

Önkormányzat: Koczka Tibor, alpolgármester, tel.: 94/520 – 345

Centrum: Szentgyörgyvári Róbert főigazgató, tel.: 20/616-7227

1. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra a pertárgy értékétől függően a Szombathelyi Járásbíróság, illetőleg a Szombathelyi Törvényszék kizárólagos illetékességét kötik ki.
2. A szerződésre egyebekben a Ptk., nemzeti vagyonról szóló 2011. évi CXCVI. törvény előírásai az irányadók.

Jelen Szerződés elválaszthatatlan részét képezik az alábbi mellékletek:

1. sz. melléklet - vagyonkezelésbe adott ingatlanok részletes megjelölése
2. sz. melléklet – vagyonkezelésbe adott ingóságok leltára
3. számú melléklet - Szombathelyi Képző Központ Közhasznú Nonprofit Kft. által használt helyiségek felsorolása
4. Tulajdoni lapok másolatai

Jelen szerződés mellékleteivel együtt 9 számozott oldalból áll és 8 eredeti példányban készült, amelyből 4 példány Átvevőt, 2 példány az Ellenjegyzőt és 2 példány Átadót illeti meg.

Felek Jelen Szerződést elolvasták és közös értelmezés után, mint akaratukkal mindenben megegyezőt jóváhagyólag aláírták és egyidejűleg minden oldalát kézjegyükkel látták el.

Kelt: Budapest, 2016. február „ ”

A Rendelet 8. § (1) bekezdése alapján ellenjegyzem:

|  |  |
| --- | --- |
| ………………………………………… | |
| Palotás József | |
| főigazgatói jogkörben eljáró  főigazgató-helyettes | |
| Nemzeti Szakképzési és Felnőttképzési Hivatal | |
| Ellenjegyző  ……………………………………….. …………………………………………  pénzügyi ellenjegyző jogi ellenjegyző  Szombathely, 2016. február „ ” | |
|  | |
| **Szombathely Megyei Jogú Város Önkormányzata**  **képviseli: Dr. Puskás Tivadar**  **Polgármester** | **Szombathelyi Műszaki Szakképzési Centrum**  **képviseli: Szentgyörgyvári Róbert**  **Főigazgató** |
| pénzügyileg ellenjegyzem:  ……………………………………………  **Stéger Gábor**  **Közgazdasági és Adó Osztály osztályvezető**  **Szombathely MJV Önkormányzati Hivatal**  jogilag ellenjegyzem:  ……………………………………………  Dr. Károlyi Ákos  jegyző  Szombathely MJV Önkormányzati Hivatal | pénzügyileg ellenjegyzem:  ……………………………………………  **Szabó Zoltán gazdasági**  **főigazgató-helyettes**  **Szombathelyi Műszaki Szakképzési Centrum**  jogilag ellenjegyzem:  ……………………………………………  **Dr. Sáray András**  jogi képviselő  **Szombathelyi Műszaki Szakképzési Centrum** |
|  |  |